CELEX: 62012CN0587
Language: sl
Date: 2012-12-13 00:00:00
Title: Zadeva C-587/12 P: Pritožba, ki jo je Italijanska republika vložila 13. decembra 2012 zoper sodbo Splošnega sodišča (peti senat) z dne 27. septembra 2012 v zadevi T-257/10, Italija proti Komisiji

2.3.2013   
            
            
               SL
            
            
               Uradni list Evropske unije
            
            
               C 63/11
            
         Pritožba, ki jo je Italijanska republika vložila 13. decembra 2012 zoper sodbo Splošnega sodišča (peti senat) z dne 27. septembra 2012 v zadevi T-257/10, Italija proti Komisiji
   (Zadeva C-587/12 P)
   2013/C 63/18
   Jezik postopka: italijanščina
   
      Stranki
   
   
      Pritožnica: Italijanska republika (zastopnika: G. Palmieri in P. Gentili, avvocati dello Stato)
   
      Druga stranka v postopku: Evropska komisija
   
      Predloga
   
   
               —
            
            
               Sodba Splošnega sodišča z dne 27. septembra 2012, vročena 3. oktobra 2012, v zadevi T-257/10, Italijanska republika proti Komisiji, katere predmet je tožba na podlagi člena 264 PDEU za razglasitev ničnosti Sklepa Komisije z dne 24. marca 2010 C(2010) 1711 final v zvezi z državno pomočjo št. C 4/2003 (prej NN 102/2002), z uradnim obvestilom 2010 SG Greffe (2010) D/4224 z dne 25. marca 2010, naj se razveljavi, na tej podlagi naj se tudi razglasi ničnost tega sklepa;
            
         
               —
            
            
               Komisiji naj se naloži plačilo stroškov.
            
         
      Pritožbeni razlogi in bistvene trditve
   
   Italijanska republika navaja štiri pritožbene razloge:
   Prvič, navedena država izpodbija kršitev člena 108(2) in (3) PDEU in členov 4, 6, 7, 10, 13 in 20 Uredbe (ES) št. 659/1999 (1). Splošno sodišče naj bi napačno ugotovilo, da lahko Komisija v obravnavani zadevi izda nov sklep, ne da bi uvedla nov kontradiktorni postopek preiskave proti Italijanski republiki in drugim zainteresiranim strankam.
   Drugič, zatrjuje se kršitev člena 296(2) PDEU in načela pravnomočnosti. Splošno sodišče naj bi moralo razglasiti ničnost novega sklepa Komisije, ker naj bi ta vseboval enako napačno analizo, na kateri je temeljil že prvi sklep.
   Tretjič, pritožnica zatrjuje kršitev člena 107(1), PDEU in členov 1(1)(d) in 2 Uredbe (ES) št. 1998/2006 (2). Splošno sodišče naj bi napačno razsodilo, da sporni ukrepi ne spadajo med ukrepe, ki na podlagi navedene uredbe ne štejejo za državne pomoči.
   Četrtič, izpodbijana sodba naj bi bila v nasprotju s členom 14 Uredbe (ES) 659/1999 in z načelom sorazmernosti. Splošno sodišče naj napačno ne bi upoštevalo, da je s sklepom Komisije naloženo vračilo koristi, ki je podjetje dejansko ni nikoli imelo.
   
      (1)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES, UL, posebna izdaja v slovenščini, poglavje 8, zvezek 1, str. 339.
   
      (2)  Uredba Komisije (ES) št. 1998/2006 z dne 15. decembra 2006 o uporabi členov 87 in 88 Pogodbe pri pomoči de minimis; UL L 379, str. 5.